Source: http://politeia.org.ro/stiri-revista-presei/revista-presei-9-aprilie-fara-penali-la-ccr/61354/
Timestamp: 2019-08-23 14:05:01+00:00

Document:
Revista Presei – 9 aprilie. Fără penali la CCR! | PoliteiaWorld
Home » Stiri / Revista Presei	» Revista Presei – 9 aprilie. Fără penali la CCR!
Revista Presei – 9 aprilie. Fără penali la CCR!
09/04/2019 Autor desy.demeter Categorii: Stiri / Revista Presei
Buna dimineata intr-o zi de marti, 9 aprilie! Meteorologii anunta averse in zilele urmatoare in aproape toata tara. Pentru marti se prognozeaza maxime de 20 grade in Moldova, 21 in Maramures, 23 in Crisana, 22 in Transilvania, 22 in Banat, 18 in Oltenia, 19 in Muntenia si 17 grade in Dobrogea. Iata maximele de marti in alte orase din tara: Brasov: 19 grade, Oradea: 22 grade, Constanta: 12 grade ,Suceava: 14 grade ,Baia Mare: 20 grade ,Cluj-Napoca: 22 grade ,Pitesti: 18 grade ,Sibiu: 20 grade ,Iasi: 21 grade. In Capitala meteorologii anunta averse si 18 grade ziua. Noaptea se vor inregistra 8 grade.
Popularii europeni cer o noua Rezolutie privind derapajele Guvernului Dancila, inainte de alegeri Grupul Popularilor Europeni cere Parlamentului European sa ia din nou in discutie situatia statului de drept din Romania si, mai mult, sa adopte o alta Rezolutie despre derapajele guvernarii Dancila….Perceptia asupra regimului politic de la Bucuresti s-a degradat constant in ultimele luni, in contextul intentiilor Guvernului PSD/ALDE de a modifica prin ordonante Legile justitiei, precum si al campaniei de denigrare si lobby, prin care puterea politica a incercat sa o impiedice pe Laura Codruta Kovesi sa ajunga procuror-sef european. Atat Comisia Europeana, cat si Parlamentul European au avut pozitii publice transante, prin care au solicitat direct Guvernului condus de Viorica Dancila sa inceteze actiunile contra statului de drept. Raspunsurile autoritatilor romane nu au fost insa satisfacatoare nici in chestiunea OUG pe justitie si nici in ceea ce priveste atitudinea fata de “cazul” Kovesi. Situatia din Romania l-a determinat pe liderul Grupului Popularilor Europeni, care este si candidatul PPE la presedintia Comisiei Europene, sa propuna un nou mecanism de sanctiune a tarilor care se abat de la normele statului de drept. Astfel, Manfred Weber a propus un mecanism nou si independent politic – pe care l-a explicat intr-un interviu acordat Ziare.com – cu sanctiuni serioase – taierea fondurilor europene e una dintre ele- atunci cand un guvern national indeparteaza tara de la drumul democratic. Integral: http://www.ziare.com
Planul PSD ca să scape de Tudorel Toader și să-l lase pe Iohannis fără spațiu de manevră. Trei mutări strategice pregătite de social-democrați Zilele lui Tudorel Toader în fruntea ministerului Justiției par a fi numărate, social-democrații plănuind să scape de el din guvern la pachet cu o serie de miniștri care fie candidează pentru europarlamentare, fie au intrat pe lista neagră a lui Liviu Dragnea. Ca să nu ajungă la mâna lui Klaus Iohannis din nou, PSD ia în calcul o reorganizare a Guvernului. Această mutare presupune un vot în Parlament, iar în cazul în care acesta va fi pozitiv, șeful statului nu poate decât să-i numească. Pe scurt, strategia PSD: -Senatorii PSD ar urma să voteze moțiunea împotriva ministrului Justiției -În Comiterul Executiv în care se discută remanierea, liderii sociali-democrați ar urma să-i dea un vot de blam lui Tudorel Toader. Pregătiți să-i ia locul: Nicolicea și Halici. – Ca Iohannis să nu aibă spațiu de manevră, PSD ia în calcul o reorganizare a Guvernului. Planul conducerii PSD este în linii mari conturat, iar social-democrații vor să scape de Tudorel Toader cât mai repede posibil. Surse social-democrate au declarat pentru Hotnews.ro că senatorii PSD ar urma să voteze alături de opoziție moțiunea simplă la adresa ministrului Justiției. Următorul pas va fi în ședința Comitetului Executiv al PSD, programată săptămâna viitoare unde premierul Viorica Dăncilă va face o evaluarea a activității acestuia, iar conducerea partidului va cere retragerea sprijinului politic pentru ministrul Justiției. De altfel, premierul Viorica Dăncilă a declarat că va prezenta social-democraților evaluarea sa în legătură cu Tudorel Toader în ședința CEX. Integral: https://www.hotnews.ro
Dănileț: O decizie CEDO din 2011 spune că, indiferent dacă o structură judiciară a statului e declarată neconstituțională, asta nu înseamnă că trebuie redeschise cauzele hotărâte definitiv. Judecătorul Cristi Dănileț prezintă pe pagina sa de Facebook o decizie dată de Curtea Europeană a Drepturilor Omului (CEDO) în 2011, care „spune cam așa: chiar dacă Curtea Constituțională constată ca nefiind constituțională o structură judiciară a statului (era vorba de o instanță specială de luptă împotriva corupției și crimei organizate), asta nu înseamnă că trebuie redeschise cauzele hotărâte definitiv”. Astfel, arată Dănileț, „cel judecat de curtea specială trebuie să demonstreze că e o neregulă cu fiecare judecător din complet în parte, care afectează independența și imparțialitatea acestuia”. Decizia CEDO prezentată de judecătorul Dănileț a fost dată în iunie 2011, în cazul Fruni v. Slovakia. În acest caz, petiționarul a reclamat în primul rând faptul că instanța care l-a judecat și condamnat (o Curte specială) nu oferea garanțiile unui tribunal independent și imparțial, înființat prin lege, și că arestul preventiv dinainte de proces a fost prea lung. Decizia CEDO amintește că, în 2009, Curtea Constituțională din Slovacia a declarat neconstituționale dispozițiile legale în baza cărora a fost înființată această Curte Specială. Dar, în același timp, Curtea Constituțională a stabilit că decizia sa nu oferă temei pentru redeschiderea cazurilor încheiate prin hotărâri definitive date de Curtea Specială. Integral pe Hotnews
O asociație a procurorilor îi acuză pe Adina Florea și Gheorghe Stan că au prezentat informații mincinoase despre numărul dosarelor preluat de Secția specială pentru magistrați Asociația “Mișcarea pentru apărarea statutului procurorilor” (AMASP) acuză conducerea Secției speciale pentru anchetarea magistraților (SIIJ) că a prezentat public într-o conferință de presă date eronate despre numărul dosarelor preluate de la celelalte parchete. AMASP le cere lui Gheorghe Stan și Adina Florea (șefii secției) să publice ”o dezmințire oficială cu privire la datele furnizate în mod eronat”.Asociația procurorilor arată că în conferință de presă din 28 februarie, procurorul șef al Secției pentru Investigarea Infracțiunilor din Justiție a comunicat ca a primit 1442 de dosare de la celelalte parchete, dintre care 70% (995 dosare) aveau la bază sesizări din oficiu. AMASP susține în comunicatul de presă că datele sunt contrazise de datele furnizate de parchete la solicitarea AMASP. Astfel, AMASP arată că potrivit datelor comunicate de unitățile de parchet:– în perioada octombrie 2018-martie 2019 au fost declinate 1025 de dosare penale în favoare SIIJ– din cele 1025 de dosare penale doar 38 de dosare au avut la bază o sesizare din oficiu a procurorilor– în 674 de dosare penale dintre cele declinate a fost începută urmărirea penală in rem, iar în 29 de dosare a fost începută urmărirea penală in personam. Integral: https://www.g4media.ro
Dosarul Revolutiei: Ion Iliescu, Voican Voiculescu si Iosif Rus, trimisi in judecata pentru infractiuni contra umanitatii Ion Iliescu, Gelu Voican Voiculescu si fostul sef al Aviatiei Militare Iosif Rus au fost trimisi luni in judecata, in Dosarul Revolutiei, pentru savarsirea de crime impotriva umanitatii. Finalizarea anchetei si solutia decisa de procurori a fost anuntata luni dimineata de procurorul general Augustin Lazar, intr-o declaratie de presa la finalul careia a cerut public scuze, in numele Ministerului Public, pentru durata excesiva a anchetei penale – 30 de ani. Intr-un comunicat postat la scurt timp pe site-ul Ministerului Public se reaminteste mai intai ca una dintre prioritatile strategice ale MP a fost si solutionarea asa numitelor “dosare istorice”, cum ar fi “Dosarul Gheorghe Ursu” (trimis in instanta la data de 1 august 2016) si “Dosarul Mineriadei 13-15 iunie 1990“, trimis in judecata in iunie 2017. “Astazi, la aproape trei decenii de la evenimentele din decembrie 1989, dupa o evolutie complexa si complicata a cauzelor penale ce au avut ca obiect cercetarea faptelor savarsite in acea perioada, fapte ce au dus la caderea regimului comunist, suntem in masura sa anuntam solutionarea acestui dosar esential pentru aflarea adevarului despre istoria noastra recenta“, se arata in comunicatul de luni al MP referitor la Dosarul Revolutiei. Integral: http://www.ziare.com
Guvernul PSD-ALDE a zis ca OUG 114 e in folosul romanilor. Un prim efect: S-au scumpit serviciile de Internet, cablu si telefonie Efectele ordonantei 114 se simt deja in buzunarele romanilor, care au inceput sa plateasca mai mult pentru serviciile de telefonie, cablu si Internet. Mai multe companii au majorat deja sau au anuntat ca vor majora abonamentele in perioada imediat urmatoare. Nu au precizat in mod expres ca scumpirile sunt cauzate de OUG 114, dar au explicat ca au luat aceasta decizie pentru a putea face fata cresterilor costurilor pe care le suporta. Iar ordonanta 114, adoptata de Guvern la finalul anului trecut, a crescut costurile companiilor din industria telecom dupa ce le-a pus sa plateasca o taxa de 3% pe cifra de afaceri. De altfel, la finalul lunii ianuarie, Orange, Telekom si Vodafone au cerut Guvernului sa renunte la Ordonanta 114, afirmand ca e in detrimentul tuturor romanilor ….Ordonanta 114, adoptata de Guvern in 21 decembrie, a introdus o taxa de 3% pe cifra de afaceri a companiilor din industria telecom. Asociatia Operatorilor Mobili din Romania (AOMR) si Asociatia pentru Comunicatii Electronice din Romania (ACER) au reactionat dur, afirmand ca masurile Guvernului maresc taxele la un nivel care blocheaza dezvoltarea retelelor si serviciilor de comunicatii electronice si contravin cadrului european. Orange, Vodafone si Telekom sunt reunite in AOMR, iar RCS&RDS si UPC Romania, alaturi de alte peste 65 de firme, fac parte din Asociatia pentru Comunicatii Electronice din Romania (ACER). La finalul lunii martie, Guvernul a modificat OUG 114 si i-a scutit de amenzi uriase, pentru urmatoarea jumatate de an, pe operatorii de telecom care si-au construit retelele fara autorizatie. Au mentinut insa taxa de 3% pe cifra de afaceri. Integral: http://www.ziare.com
Cele patru asociații care pledează pentru construirea Autostrăzii îi cer lămuriri Vioricăi Dăncilă și amenință că dau în judecată Guvernul Cele patru asociații care pledează pentru construirea Autostrăzii A8 Ungheni-Iași-Târgu Mureș au trimis luni o scrisoare premierului Viorica Dăncilă și ministrului Transporturilor, Răzvan Cuc, prin care le cer informații și documente lămuritoare cu privire la punerea în aplicare a Legii 291/2018 – Legea Autostrăzii Unirii – votată în Parlament la sfârșitul anului trecut. Acesta este primul pas pe care asociațiile îl fac în intenția de a da în judecată Guvernul. Scrisoarea adresată premierului și ministrului Transporturilor este semnată de Asociațiile Mișcarea pentru Dezvoltarea Moldovei, Împreună pentru A8, Moldova vrea Autostradă și Pro Infrastructură, Guvernul având termen legal de 30 de zile să transmită documentele cerute. În documentul trimis premierului și ministrului Transporturilor, cele patru asociații arată că legea privind Autostrada Unirii, publicată în Monitorul Oficial în 2 decembrie 2018, prevede că acest obiectiv se finanțează de la bugetul de stat, prin Bugetul Ministerului Transporturilor, din credite externe și din fonduri europene nerambursabile și/sau prin parteneriat public-privat. De asemenea, legea prevede obligația Ministerului Transporturilor de a începe în termen de 30 de zile de la intrarea în vigoare a actului normativ (2 decembrie 2018) procedurile pentru realizarea Autostrăzii Ungheni-Iași-Târgu Mureș. Asociațiile arată că până acum, în afara faptului că s-a aprobat un proiect privitor la lansarea unui parteneriat public-privat, nici Guvernul, nici Ministerul Transporturilor nu au mai comunicat niciun fel de act cu privire la modul în care înțelege să aplice prevederile Legii 291/2018. Asociațiile semnatare atrag atenția că, prin HG nr 907 din 29 noiembrie 2016, s-au stabilit expres etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice. Integral: https://www.hotnews.ro
Primăria Capitalei, condusă de Gabriela Firea, dă bani anul acesta pentru reabilitarea a mai puțin de 1% din rețeaua termică, dar alocă 11 milioane de euro la biserici / Anul trecut a dat peste 25 de milioane de euro pentru lăcașurile de cult Primăria Capitalei şi-a propus să investească în acest an în alimentarea cu energie termică 63 de milioane de euro şi să reabiliteze doar 31,2 kilometri, în condiţiile în care mai mult de 75% din reţeaua de aproape 4.000 kilometri de conducte are o vechime de peste 40 de ani, se arată într-o analiză Frames realizată pe baza proiectului de buget al Municipalităţii, remis, luni, AGERPRES. Potrivit sursei citate, Primăria generală plănuiește să dea în 2019 aproximativ 53 de milioane de lei (11 milioane de euro) pentru biserici, în condițiile în care anul trecut a alocat nu mai puțin de 121 de milioane de lei (25,4 milioane de euro) pentru lăcașuri de cult. Potrivit analizei, 2019 se anunţă încă un an de sacrificiu pentru RADET, „regie aflată în moarte clinică” şi care nici în acest an nu va beneficia de statutul de „prioritate zero” în bugetul Municipalităţii. „După o iarnă cu avarii în lanţ, cu zeci de mii de bucureşteni rămaşi fără apă caldă şi căldură, Primăria Capitalei îşi propune să investească în acest an în reabilitatea a numai 31,2 kilometri de reţea, în condiţiile în care mai mult de 75% din reţeaua de aproape 4.000 kilometri de conducte are o vechime de peste 40 de ani şi riscă să crape oricând. Datele din proiectul de buget al Muncipalităţii pe 2019 indică suma de 63 de milioane de euro (303,5 milioane lei) la capitolul cheltuieli cu energia termică (RADET), din care 20,4 milioane euro pentru continuarea investiţiilor din anii anteriori şi 43,4 milioane de euro pentru alte investiţii” , se arată în analiza menţionată. Integral: https://www.g4media.ro
De ce nu merită nici PSD, nici ALDE să câștige la Europarlamentare? ..Majoritatea parlamentară rămâne neschimbată, alianța PSD-ALDE poate să adopte pe repede-înainte, ignorând protestele Opoziției, exact ceea ce își dorește (a făcut-o ea astfel cu ocazia adoptării Legii Bugetului pentru anul 2019, de ce nu și-ar mai pune încă o dată în funcțiune forțele, nerușinarea și ignorarea oricăror urme de sensibilitate la tot ceea ce înseamnă joc democratic?), tot la fel cum guvernul condus de Vida din Videle ar putea, nestingherit, să își asume răspunderea în Parlament pentru legile modificate. Astfel privit, Referendumul din data de 26 mai dă semne a fi încet-încet deposedat de ceea ce se aștepta din partea-i. Președintele Iohannis, asemenea aparatului din subordine, nu s-a dezmințit nici de data aceasta. A cugetat îndelung și a zămislit un șoricel. Al cărui chițcăit nu prea are cum să sperie PSD. Doar să îi servească drept pretext pentru un mega-miting pe care simulantul și lașul lui președinte, numitul Dragnea Nicolae Liviu, l-a anunțat ca fiind unul iminent. Înseamnă însă oare toate acestea că trebuie să dezarmăm? Că nu am mai avea motive de a ieși din case în ziua de 26 mai Nici vorbă! Evenimentul major al zilei este reprezentat de alegerile pentru Parlamentul european. Rezultatele acestora vor arăta cât mai suntem de dornici să rămânem membri ai UE. Pe tot parcursul săptămânii trecute, coaliția PSD-ALDE, guvernul condus de atât de puțin mintoasa doamnă Dăncilă, vectorii de imagine ai falșilor social-democrați români s-au străduit de mama focului să dea cu tifla Uniunii Europene. Nu au reușit decât să compromită definitiv cele șase luni cât România a avut și încă mai are președinția acesteia. Pentru toate acestea,inșii cu pricina trebuie să plătească factura. Să suporte consecințele. Îi vom putea obliga să o facă neacordându-le voturile noastre pe 26 mai. Pentru simplul motiv că nu le merită. Integral: http://www.contributors.ro
Inițiativa cetățenească “Oameni noi în politică” a ajuns la CCR. USR anunță că Direcția legslativă a Senatului a trimis luni către CCR inițiativa cetățenească ”Oameni noi în politică”, care propune reformarea legislației electorale pentru simplificarea accesului cetățenilor în politică. Potrivit unui comunicat de presă al USR, inițiativa își popune schimbarea sistemului electoral astfel încât să permită cetățenilor să voteze mai ușor, având posibilitatea de a algere dintr-o paletă mai largă de opțiuni. Astfel, se propune: eliminarea pragurilor electorale pentru alegerile generale și pentru PE; reducerea numărului de semnături pentru înscrierea în alegeri; alegerea primarilor în 2 tururi de scrutin; votul pe liste deschise, ca cetățenii să poată vota omul pe care îl preferă, iar nu lista impusă de partid; dublarea numărului de parlamentari pentru diaspora pentru ca cetățenii români cu domiciliul în afara țării să se bucure de o reprezentare egală ca a românilor din țară; diaspora să poată vota la alegerile parlamentare la orice secție de votare din străinătate pentru candidații din județul în care își au domiciliul în țară. Integral: https://www.euractiv.ro
Creşterea economică de anul trecut, mult mai mică decât cea estimată de Guvern. Datele publicate luni de Institutul Naţional de Statistică indică o creştere economică pe anul 2018 de numai 4,1 puncte procentuale, cu 1,4% mai mică decât cea estimată de Guvern, la momentul în care a fost construit bugetul pe anul trecut. Produsul Intern brut estimat pentru anul 2018 a fost de 944,22 miliarde de lei preţuri curente, în creştere – în termeni reali – cu 4,1% faţă de anul 2017, a informat INS. În ce priveşte deficitul bugetar, acesta este de 2,89%, cu 0,01% mai mare decât cel anunţat de Ministerul Finanţelor Publice (MFP). În luna decembrie a anului 2017, Guvernul anunţa că a construit bugetul pe anul 2018 pornind de la o estimare de creştere economică de 5,5%, o inflaţie medie anuală de 3,1%, un curs mediu de 4,55 lei/euro şi un câştig salarial mediu net lunar de 2.614 lei. Deficitul bugetar (cash) a fost estimat la 2,97% din PIB, în timp ce deficitul ESA era de 2,96% din PIB, cu încadrare în ţinta de deficit bugetar de sub 3% din PIB, potrivit Tratatului de la Maastricht. Potrivit analizei efectuate de „Adevărul” în baza datelor INS, pe lângă neatingerea ţintei de creştere economică, Executivul nu a respectat nici estimarea legată de indicele de inflaţie medie, acesta fiind de 4,6% în 2018, cu 1,5% mai mare decât cel prevăzut în proiecţia de buget, ceea ce înseamnă că preţurile de consum au anulat, în parte, creşterea salariilor. În privinţa creşterii economice de anul trecut, Comisia Europeană fusese rezervată, estimând că, după o creştere economică de 7% în 2017, România nu va mai putea creşte PIB-ul până la un nivel de 5,5%, bazându-se pe consumul privat. Integral pe Adevarul
Curtea Constituțională va discuta marți inițiativa ”Fără penali în funcțiile publice”. Curtea Constituțională a României urmează să discute, marți, inițiativa legislativă de revizuire a Constituției „Fără penali în funcții publice”. Dezbaterea trebuia să aibă aibă loc pe 26 martie, dar judecătorii CCR au amânat termenul pentru 9 aprilie. Semnăturile iniţiativei civice au ajuns la CCR pe 12 februarie, după peste 100 de zile de întârziere, judecătorii Curții având la dispoziţie 60 de zile calendaristice de la acea dată pentru a decide dacă iniţiativa cetăţenească a USR îndeplineşte condiţiile tehnice, respectiv numărul de semnături. Iniţiativa ”Fără penali în funcţii publice” propune ca articolul 37 din Constituţie, care reglementează dreptul de a fi ales, să fie completat cu un nou alineat, având următorul conţinut: “Nu pot fi aleşi în organele administraţiei publice locale, în Camera Deputaţilor, în Senat şi în funcţia de Preşedinte al României cetăţenii condamnaţi definitiv la pedepse privative de libertate pentru infracţiuni săvârşite cu intenţie, până la intervenirea unei situaţii care înlătură consecinţele condamnării”. După pronunţarea CCR, iniţiativa va intra în circuitul parlamentar, cu dezbateri în comisii şi vot în plenul Camerei Deputaţilor şi Senat, urmând ca apoi să se organizeze un referendum decizional care trebuie să aibă cvorum şi vot majoritar. Integral pe Hotnews
9 Raspunsuri la Revista Presei – 9 aprilie. Fără penali la CCR!
Cetatean09/04/2019 at 08:17
Iata ce inseamna sa asiguri imunitate totala celor de la SIIJ, care sunt in postura de a se cerceta pe ei insisi. Si iata de ce insista Augustin Lazar si bine face.
Pe calea aceasta, se poate forta o exceptie la CCR in care sa se invoce ca SIIJ asigura proprilor ei membri imunitate, acordata prin ruperea principiului constitutional al controlului ierarhic sub care actioneaza procurorii.
“Procurorul general al Romaniei, Augustin Lazar, a demarat un proces inedit la Curtea de Apel Bucuresti. El cere magistratilor ca Inspectia Judiciara sa redeschida verificarile in cazul Adinei Florea, adjunctul sefului sectiei speciale de investigare a magistratilor, in cazul protocolului semnat in 2016 de Parchetul General cu SRI si publicat pe Facebook de Darius Valcov.
In acest caz, Parchetul General si DIICOT au deschis anchete in 2018, dar dosarele au fost declinate la Sectia de investigare a infractiunilor din justitie (SIIJ), cunoscuta ca Sectia Speciala, dupa operationalizarea acestei structuri de parchet. S-a ajuns in situatia in care procurorii din subordinea Adinei Florea sa o ancheteze pe sefa lor“
Tzepelica09/04/2019 at 08:52
In toata brambureala asta politico-legislativa, trebuie ca romanii sa inteleaga importanta decisiva a alegerilor pt. PE.
Si sa mearga la vot.
Din nefericire, constat ca numarul creierelor spalate de “antene” este foarte mare.
Inclusiv in randul celor care ar trebui sa gandeasca cu capul lor, adica al intelectualilor.
A A09/04/2019 at 09:20
Da – aceasta este marea problema romaneasca si cauza a inapoierii persistente.
mar09/04/2019 at 09:17
Lista este lungă și sintagma ”Austriacul a recunoscut totul” nu lasă portițe de ieșire pentru tâlhari.
https://www.g4media.ro/legatura-dintre-mita-de-2-milioane-de-euro-descoperita-de-dna-si-fostul-ministru-de-finante-sebastian-vladescu.html
cedric09/04/2019 at 10:01
Un interviu care merita citit:
http://www.ziare.com/stiri/justitie/exclusiv-din-culisele-intalnirii-magistratilor-romani-cu-frans-timmermans-cea-mai-profunda-consideratie-pe-care-ne-a-aratat-o-cineva-vreodata-interviu-1557184
mar09/04/2019 at 10:15
~Potrivit unor surse din CCR, concursul a fost invalidat după ce unii judecători ai CCR s-ar fi contrat dur întrucât fusese declarată câștigătoare pentru unul dintre posturi Cristina Titirișcă, fosta asistentă de la Parlament a actualului președinte CCR, Valer Dorneanu.~
https://www.g4media.ro/ccr-angajeaza-4-magistrati-asistenti-surse-concursul-precedent-a-fost-invalidat-dupa-ce-judecatorii-s-au-certat-intrucat-castigase-doar-o-aproapiata-a-lui-valer-dorneanu.html
Cetatean09/04/2019 at 10:33
Pai da, nepotismul e in floare. Si noi mai aflam din cand in cand, la decizii strategice (ca aia cu completele de 5) sau la concursuri masluite.
geo09/04/2019 at 11:31
Comunismul va avea un mare succes pentru că se adresează celor mai josnice sentimente umane
Reporter: De unde această ură? Vreau să-nțeleg. Eram în iunie 1990, începutul unei noi lumi. De unde atâta ură, la început de lume?
Flavia Bălescu: Cornel a fost teribil de urât. Ei îl urau de moarte. Nimeni din staff-ul ăsta penețist nimeni n-a fost urât-persecutat ca el.
Reporter: Ce înseamnă persecutat?
Flavia Bălescu: El a fost arestat în ziua de 14 iulie 1947, noi locuiam în București. Mama era pensionară. Noi, Rodi era elevă, eu studentă și celelalte două surori erau în câmpul muncii, una era chimistă și lucra la fabrica Laromet, ailaltă era farmacistă la Spitalul Cantacuzino. În ziua de 14 l-au arestat pe Cornel. În ziua de 15 dimineața s-au dus la domiciliul lui au luat-o pe nevasta lui, au lăsat-o cu o valizuță să-și pună periuța de dinți și cămașa de noapte și papuci și au azvârlit-o din casă. Corneliu și ea nici o ață n-au luat din casa aia a lor. Nimic. Nimic nimic.
Reporter: Ce ați spune unor tineri, care nu-nțeleg ce-i aia să nu te alegi cu o ață din casa ta?
Flavia Bălescu: Nu știu ce să spun. Am avut șansa vieții mele să am profesor de economie politică pe marele Victor Săvescu. A stat cincisprezece ani în închisoare, vai de capul lui. Ce spunea el? Lumea s-a dezvoltat proporțional cu dezvoltarea economică și fiecare etapă cunoaște o noua teorie și așa s-a clădit istoria economică a lumii, nu doar a noastră. Ca un fel de blestem, zicea el, a venit acest progres uimitor, a venit acest blestemat comunism, care nu-i doctrină economică. Ea înseamnă stop progres stop imaginație și va avea un mare succes pentru că se adresează celor mai josnice sentimente umane. Invidia și ura. Să nu cumva să cădeți în plasa asta. Era când au venit rușii. Zicea așa: Voi sunteți generația fericită că după ce terminați peste patru ani o să puneți economia pe picioare. Am pus pe naiba!
https://www.hotnews.ro/stiri-perspektiva-23076378-surorile-lui-corneliu-coposu-romania-piara-asa-ridicol-ingropata-netotii-astia-nu-uitati-dragnea-asta-cum-ajuns-tina-mana-tara-inseamna-toti-sunt-murdariti-videointerviu-partea-intai.htm
Cetatean09/04/2019 at 11:37
http://politeia.org.ro/editoriale/de-ce-guvernul-nu-poate-adopta-oug-pe-codurile-penale/61358/
« De ce Guvernul nu poate adopta OUG pe Codurile Penale
Revista Presei – 8 aprilie. “Împotriva corupției, avem nevoie: Laura Codruța Kovesi” »

References: CCR 
 CCR 
 CCR 
 articolul 37
 CCR 
 CCR